text: Samler ind til topatlet, der ligger i koma
  18 september 2013 kl. 15.42
  Europamesteren i Ironman Camilla Pedersen ligger i koma, efter hun havde et alvorligt styrt på cykel for 14 dage siden. Nu er der startet en indsamling til hende.
  Camilla Pedersen ? der er fra Esbjerg - kæmper lige nu for livet på Odense Universitets hospital.
  Hvilken tilstand hun vågner i, er der ingen, der ved.
  - Vi ønsker at samle ind til Mille, så økonomi ikke skal være en bekymring for hende, når hun vågner, men derimod kan koncentrere sig om at genoptræne og vende tilbage til livet, siger Camillas veninde Janni Møller Thomsen, der står bag indsamlingen.
  - Vi står alle med følelsen af afmagt overfor Milles kritiske tilstand, og vi kan ikke hjælpe hende tilbage til livet, men på denne måde kan vi konkret bidrage til, at hendes tilbagevenden bliver lettere, siger Janni Møller Thomsen.
  